IZVEDBENI SKLEP KOMISIJE (EU) 2021/117

z dne 1. februarja 2021

o spremembi Izvedbenega sklepa (EU) 2019/919 glede harmoniziranih standardov za mala plovila v zvezi s prezračevanjem prostorov za bencinske motorje in/ali posode za bencin ter električnimi ventilatorji

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,

ob upoštevanju naslednjega:

(1) V skladu s členom 14 Direktive 2013/53/EU Evropskega parlamenta in Sveta (2) se za izdelke, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so skladni z zahtevami, ki jih zajemajo navedeni standardi ali njihovi deli, iz člena 4(1) Direktive 2013/53/EU in Priloge I k navedeni direktivi.

(2) Komisija je z Izvedbenim sklepom C(2015) 8736 (3) od Evropskega odbora za standardizacijo (v nadaljnjem besedilu: CEN) in Evropskega odbora za elektrotehnično standardizacijo (v nadaljnjem besedilu: Cenelec) zahtevala pripravo in revizijo harmoniziranih standardov v podporo Direktivi 2013/53/EU, da bi se obravnavale strožje bistvene zahteve iz člena 4(1) Direktive 2013/53/EU in Priloge I k navedeni direktivi v primerjavi z razveljavljeno Direktivo 94/25/ES Evropskega parlamenta in Sveta (4).

(3) Z Izvedbenim sklepom C(2015) 8736 je bilo od CEN in Cenelec zahtevano tudi, da revidirata standarde, sklici na katere so bili objavljeni v Sporočilu Komisije 2015/C 087/01 (5).

(4) CEN je na podlagi zahteve iz Izvedbenega sklepa C(2015) 8736 revidiral harmonizirani standard EN ISO 11105:2017, sklic na katerega je objavljen v Sporočilu Komisije 2018/C 209/05 (6). To je privedlo do sprejetja harmoniziranega standarda EN ISO 11105:2020 Mala plovila – Prezračevanje prostorov za bencinske motorje in/ali posode za bencin.

(5) Komisija je skupaj s CEN ocenila, ali je standardizirani standard EN ISO 11105:2020, ki ga je pripravil CEN, skladen z zahtevo iz Izvedbenega sklepa C(2015) 8736.

(6) Standard EN ISO 11105:2020 določa namestitvene zahteve za prezračevanje prostorov za bencinske motorje in posode za bencin na plovilih za rekreacijo z bencinskimi motorji za pogon ali proizvodnjo električne ali mehanske energije, da se prepreči kopičenje eksplozivnih plinov v teh prostorih.

(7) Standard EN ISO 11105:2020 izpolnjuje bistvene zahteve, ki naj bi jih zajemal in ki so določene v členu 4(1) Direktive 2013/53/EU ter točkah 5.1.2 in 5.2.2 dela A Priloge I k navedeni direktivi. Zato je primerno, da se sklic na navedeni standard objavi v Uradnem listu Evropske unije.

(8) Standard EN ISO 11105:2020 naj bi nadomestil standard ISO 11105:2017. Zato je treba sklic na harmonizirani standard EN ISO 11105:2017 umakniti iz serije C Uradnega lista Evropske unije.

(9) Da bi imeli proizvajalci dovolj časa za pripravo na uporabo standarda EN ISO 11105:2020, je treba odložiti umik sklica na standard EN ISO 11105:2017.

(10) Standard EN ISO 11105:2020 naj bi nadomestil tudi standard EN ISO 9097:2017 Mala plovila – Električni ventilatorji, sklic na katerega je objavljen v Sporočilu 2018/C 209/05. Standard EN ISO 9097:2017 se nanaša na splošne zahteve za električne ventilatorje pri nameščanju na plovila za rekreacijo. Zato je treba sklic na harmonizirani standard EN ISO 9097:2017 umakniti iz serije C Uradnega lista Evropske unije.

(11) V Prilogi I k Izvedbenemu sklepu Komisije (EU) 2019/919 (7) so navedeni sklici na harmonizirane standarde, na podlagi katerih se domneva skladnost z Direktivo 2013/53/EU. Sklic na harmonizirani standard EN ISO 11105:2020 bi bilo treba vključiti v Prilogo I k navedenemu izvedbenemu sklepu.

(12) V Prilogi II k Izvedbenemu sklepu (EU) 2019/919 so navedeni sklici na harmonizirane standarde, pripravljene v podporo Direktivi 2013/53/EU, ki so umaknjeni iz Uradnega lista Evropske unije. Sklica na harmonizirana standarda EN ISO 11105:2017 in EN ISO 9097:2017 bi bilo treba vključiti v Prilogo II k navedenemu izvedbenemu sklepu.

(13) Izvedbeni sklep (EU) 2019/919 bi bilo zato treba ustrezno spremeniti.

(14) Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati na dan objave –

SPREJELA NASLEDNJI SKLEP:

Člen 1 Izvedbeni sklep (EU) 2019/919 se spremeni: (1) Priloga I se spremeni v skladu s Prilogo I k temu sklepu; (2) Priloga II se spremeni v skladu s Prilogo II k temu sklepu.

Člen 2 Ta sklep začne veljati na dan objave v Uradnem listu Evropske unije. Točka 2 Priloge II se uporablja od 1. avgusta 2022.

V Bruslju, 1. februarja 2021 Za Komisijo Predsednica Ursula VON DER LEYEN

(1) UL L 316, 14.11.2012, str. 12.

(2) Direktiva 2013/53/EU Evropskega parlamenta in Sveta z dne 20. novembra 2013 o plovilih za rekreacijo in osebnih plovilih ter razveljavitvi Direktive 94/25/ES (UL L 354, 28.12.2013, str. 90).

(3) Izvedbeni sklep Komisije C(2015) 8736 z dne 15. decembra 2015 o zahtevi za standardizacijo Evropskemu odboru za standardizacijo in Evropskemu odboru za elektrotehnično standardizacijo glede plovil za rekreacijo in osebnih plovil v podporo Direktivi 2013/53/EU Evropskega parlamenta in Sveta z dne 20. novembra 2013 o plovilih za rekreacijo in osebnih plovilih ter razveljavitvi Direktive 94/25/ES.

(4) Direktiva Evropskega parlamenta in Sveta 94/25/ES z dne 16. junija 1994 o približevanju zakonov in drugih predpisov držav članic v zvezi s plovili za rekreacijo (UL L 164, 30.6.1994, str. 15).

(5) Sporočilo Komisije v okviru izvajanja Direktive Evropskega parlamenta in Sveta 94/25/ES z dne 16. junija 1994 o približevanju zakonov in drugih predpisov držav članic v zvezi s plovili za rekreacijo (Objava naslovov harmoniziranih standardov in sklicev nanje skladno z zakonodajo Unije o harmonizaciji) (UL C 87, 13.3.2015, str. 1).

(6) Sporočilo Komisije v okviru izvajanja Direktive 2013/53/EU Evropskega parlamenta in Sveta o plovilih za rekreacijo in osebnih plovilih ter razveljavitvi Direktive 94/25/ES (Objava naslovov harmoniziranih standardov in sklicev nanje skladno z zakonodajo Unije o harmonizaciji) (UL C 209, 15.6.2018, str. 137).

(7) Izvedbeni sklep Komisije (EU) 2019/919 z dne 4. junija 2019 o harmoniziranih standardih za plovila za rekreacijo in osebna plovila, pripravljenih v podporo Direktivi 2013/53/EU Evropskega parlamenta in Sveta (UL L 146, 5.6.2019, str. 106).